text: 
  Forskningsrådene har fundet en betydelig træghed på institutioner. Men 
  hvis de ikke lever op til behovet for fornyelse og omstilling, vil 
  det forstærke det politiske incitament til at lave forskningsprogrammer 
  i stedet for at give basisbevillinger.
  
  Konkurrencen om pengene har naturligvis haft en vis indflydelse på 
  institutionernes planlægning. Dette er ikke problemløst. Forsknings- og 
  udviklingsprogrammer etableres ofte med relativt kort varsel og deres 
  levetid er i øjeblikket begrænset til fire-fem år.
  
  Hidtidige erfaringer tyder på, at der er gode chancer for opfølgende 
  programmer, men der er ingen sikkerhed. Beslutningen om ophør eller 
  forsættelse vil i høj grad afhænge af de fremherskende 
  forskningspolitiske holdninger i den fremtid, som det er så svært at 
  spå om.
  
  Usikkerheden om programmernes tidshorisont og uhensigtsmæssige 
  finansieringsformer vanskeliggør en konsolidering af forskningen på langt
   sigt, fastslår rådene i deres rapport. Hjælp udefra
  
  Et af de syv omtalte tværrådslige initiativer er det relativt beskedne
   informatikprogram PIFT, som ikke er særlig kendt uden for 
  forskerkredse og de tilknyttede virksomheder. Nu vil man lægge vægt på
   at synliggøre resultaterne for omverdenen.
  
  
  
  